Richard Pius Miles

**Richard Pius Miles [[dominikanerne|OP]]** (født 17. mai 1791 i Prince George’s County i Maryland, USA; død 21. februar 1860 i Nashville i Tennessee) var en amerikansk katolsk ordensgeistlig og biskop av Nashville.
## Liv og virke
### Bakgrunn
Richard Pius Miles ble født i Maryland, men hele familien flyttet til Kentucky da han var fem år gammel.

### Dominikaner, prest
Richard Pius Miles inntrådte i oktober 1806 i dominikanerordenen, og avla den 13 &nbsp;mai 1810 sine evige løfter. Den 21. september 1816 ble han presteviet. Miles virket som misjonær i  Ohio og Kentucky i 22 år, og grunnla da en kommunitet av dominikanersøstre, og en katolsk skole som ble ledet av Sisters of Charity. Han var sogneprest i  Somerset i Kentucky og Zanesville i Ohio.

### Biskop av Nashville
Den 28. juli 1837 utnevnte pave Gregor XVI ham til biskop av Nashville. Biskopen av Saint Louis, Joseph Rosati C.M., bispeviet ham i katedralen i Bardstown den 16. september 1838; medkonsekratorer var biskopen av Vincennes, Simon Bruté de Rémur S.J., og koadjutorbiskop av Bardstown, Guy Ignatius Chabrat P.S.S.
	
Biskop Miles ankom alene til Nashville, og bodde først i et pensjonat der han nesten umiddelbart ble alvorlig febersyk. En tilfeldig gjennomreisende prest kom til, og bistod ham slik at han klarte seg gjennom sykdommen. Hans lille flokk katolikker bestod av om lag hundre familier, spredt rundt i hele delstaten. Biskop Miles reiste rundt på hesterygg for å besøke dem. 

Han var med ved nedleggelsen av grunnsteinen for *St. Vincent de Paul Church* i Baltimore, og i november 1845 var han med ven konsekresjonen av *Saint Peter in Chains Cathedral* i Cincinnati.
	
Under sin embedstid ordinerte han den første katolske prest i Tennessee, og etablerte et seminar og et hospital, drevet av Sisters of Charity of Nazareth fra Bardstown i Kentucky, og et hjem for foreldreløse barn drevet av dominikanerinner. Han dediserte *Cathedral of the Blessed Virgin of the Seven Sorrows* i Nashville i 1848, som skulle overta som katedral etter *Cathedral of the Holy Rosary*.
	
Han døde i en alder av 68 år. Da han sdøde var antallet katolikker i Tennessee steget til 12.000 katolikker. Bispedømmet hadde da 13 prester, 14 kirkebygninger, seks kapeller og 13 misjoner. 
	
Over hundre år etter hans ble i 1972 hans levninger ekshumert, og det ble oppdaget at kroppen ikke var gått i forråtnelse.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Kardinal Enrico Enríquez (1701–1756) *1743
* Erkebiskop Manuel Quintano Bonifaz (1698–1774) *1749
* Kardinal Buenaventura Córdoba Espinosa de la Cerda (1724–1777) *1761
* Kardinal Giuseppe Maria Doria Pamphilj (1753–1816)*1775
* Biskop Louis-Guillaume-Valentin Dubourg (1766–1833) *1815
* Biskop Joseph Rosati (1789–1843) *1824
* Biskop *Richard Pius Miles* (1791–1860) *1838

## Referanser